CELEX: 62012CN0247
Language: fi
Date: 2012-05-21 00:00:00
Title: Asia C-247/12: Ennakkoratkaisupyyntö, jonka Varhoven administrativen sad (Bulgaria) on esittänyt 21.5.2012 — Meliha Veli Mustafa v. Direktor na fond ”Garantirani vzemania na rabotnitsite i sluzhitelnite” kam Natsionalnia osiguritelen institut

4.8.2012   
            
            
               FI
            
            
               Euroopan unionin virallinen lehti
            
            
               C 235/7
            
         Ennakkoratkaisupyyntö, jonka Varhoven administrativen sad (Bulgaria) on esittänyt 21.5.2012 — Meliha Veli Mustafa v. Direktor na fond ”Garantirani vzemania na rabotnitsite i sluzhitelnite” kam Natsionalnia osiguritelen institut
   (Asia C-247/12)
   2012/C 235/14
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Varhoven administrativen sad
   
      Pääasian asianosaiset
   
   
      Kantaja: Meliha Veli Mustafa
   
      Vastaaja: Direktor na fond ”Garantirani vzemania na rabotnitsite i sluzhitelnite” kam Natsionalnia osiguritelen institut
   
      Ennakkoratkaisukysymykset
   
   
               1)
            
            
               Onko direktiivin 80/987/ETY (1) 2 artiklan 1 kohtaa, sellaisena kuin se on muutettuna direktiivillä 2002/74/EY (2), tulkittava direktiivin 2002/74 johdanto-osan viidennen perustelukappaleen valossa siten, että siinä velvoitetaan jäsenvaltiot säätämään takeista työntekijöiden saatavien turvaamiseksi maksukyvyttömyysmenettelyssä tämän menettelyn jokaisessa vaiheessa maksukyvyttömäksi julistamiseen saakka eikä ainoastaan menettelyn aloittamisen yhteydessä?
            
         
               2)
            
            
               Onko kansallinen oikeussääntö ristiriidassa direktiivin 80/987 2 artiklan 1 kohdan kanssa, sellaisena kuin se on muutettuna direktiivillä 2002/74, kun siinä säädetään siitä mahdollisuudesta, että takuulaitos maksaa työntekijöiden saatavat, vain silloin, kun kyseessä ovat työsuhteista maksettavaa palkkaa koskevat maksamattomat saatavat, jotka ovat syntyneet siihen mennessä, kun päätös maksukyvyttömyysmenettelyn aloittamisesta on kirjattu rekisteriin, jos tällä päätöksellä ei lopeteta työnantajana olevan yhtiön toimintaa eikä tätä julisteta maksukyvyttömäksi?
            
         
               3)
            
            
               Jos edellisiin kysymyksiin vastataan myöntävästi: Onko direktiivin 80/987 2 artiklan 1 kohdalla, sellaisena kuin se on muutettuna direktiivillä 2002/74, välitön vaikutus, ja voiko kansallinen tuomioistuin soveltaa sitä välittömästi?
            
         
               4)
            
            
               Jos edellisiin kysymyksiin vastataan myöntävästi: Mikäli kansallisessa oikeudessa ei ole sellaista konkreettista säännöstä, joka koskisi määräaikaa, jonka kuluessa voidaan vaatia, että takuulaitos maksaa työntekijöiden saatavat, jotka ovat syntyneet työantajan maksukyvyttömäksi julistavan (ja sen toiminnan lopettavan) päätöksen kirjaamispäivään mennessä, voidaanko tehokkuusperiaatteen mukaan soveltaa sellaista 30 päivän määräaikaa, joka on kansallisessa oikeudessa vahvistettu tämän oikeuden käyttämiselle muissa tapauksissa, jolloin määräajan alkamispäivänä pidetään päivää, jona maksukyvyttömäksi julistamista koskeva päätös kirjataan kaupparekisteriin?
            
         
      (1)  Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20.10.1980 annettu neuvoston direktiivi 80/987/ETY (EYVL L 283, s. 23).
   
      (2)  Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä annetun neuvoston direktiivin 80/987/ETY muuttamisesta 23.9.2002 annettu Euroopan parlamentin ja neuvoston direktiivi 2002/74/EY (EYVL L 270, s. 10).